૨૯ વર્ષનો એડવર્ડ આ ૨૧ જૂને ત્રીસ વર્ષનો થશે. નૉર્થ કૅરોલિનાની વિલ્મિંગ્ટન સિટીમાં તે જન્મ્યો. એ પછી મૅરિલૅન્ડના એલિકોટમાં તે થોડુંક ભણ્યો. મમ્મી-પપ્પાએ ડિવૉર્સ લીધા હોવાથી જુદાં રહે છે અને એડવર્ડ હવાઈમાં તેની ગર્લફ્રેન્ડ સાથે રહેતો હતો. મમ્મી એલિઝાબેથ બાલ્ટિમોરમાં ફેડરલ કોર્ટહાઉસમાં ચીફ ડેપ્યુટી ક્લર્ક છે અને પપ્પા લોની સ્નોડેન અમેરિકી કોસ્ટગાર્ડ ઑફિસર છે અને બીજાં લગ્ન કરીને પેન્સિલ્વેનિયામાં રહે છે. નૅશનલ સિક્યૉરિટી એજન્સી અને CIA એડવર્ડના પરિવારની ઊલટતપાસ કરી રહી છે, પણ તેના આ પ્લાન વિશે પેરન્ટ્સ તેમ જ ગર્લફ્રેન્ડ સુધ્ધાં બેખબર છે એવું અત્યારે લાગી રહ્યું છે.